CELEX: 32013D0615(01)
Language: mt
Date: 2013-06-14 00:00:00
Title: Deċiżjoni ta’ Implimentazzjoni tal-Kummissjoni tal- 14 ta’ Ġunju 2013 li tikkonċerna l-finanzjament għas-sena 2013 ta' attivitajiet fil-qasam veterinarju li huma marbutin mal-politika tat-tagħrif tal-Unjoni Ewropea u s-sostenn ta' organizzazzjonijiet internazzjonali, ma' għadd ta' miżuri meħtieġa biex jiżguraw l-applikazzjoni tal-leġiżlazzjoni dwar l-għalf u l-ikel u s-saħħa tal-pjanti

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 170/23
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-14 ta’ Ġunju 2013
   li tikkonċerna l-finanzjament għas-sena 2013 ta' attivitajiet fil-qasam veterinarju li huma marbutin mal-politika tat-tagħrif tal-Unjoni Ewropea u s-sostenn ta' organizzazzjonijiet internazzjonali, ma' għadd ta' miżuri meħtieġa biex jiżguraw l-applikazzjoni tal-leġiżlazzjoni dwar l-għalf u l-ikel u s-saħħa tal-pjanti
   2013/C 170/06
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 (1) dwar ir-regoli finanzjarji applikabbli għall-baġit ġenerali tal-Unjoni (minn hawn’ il quddiem imsejjaħ “ir-Regolament Finanzjarju”), u b’mod partikolari l-Artikolu 84 tiegħu,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (2), u b’mod partikolari l-Artikoli 16, 19, 20, 21, 23 u 27 tagħha,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (3), u b'mod partikolari l-Artikolu 76(1) tiegħu,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (4) u partikolarment, l-Artikolu 66(1)(c) tiegħu,
   Billi:
   
               (1)
            
            
               B’konformità mal-Artikolu 84 tar-Regolament Finanzjarju u l-Artikolu 94 tar-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (5) (minn hawn ’il quddiem magħruf bħala “ir-Regoli ta’ Applikazzjoni”), l-impenn tan-nefqa mill-baġit tal-Unjoni għandu jkun ippreċedut minn deċiżjoni ta' finanzjament li tistabbilixxi l-elementi essenzjali tal-azzjoni li tinvolvi n-nefqa u li tkun adottata mill-istituzzjoni jew mill-awtoritajiet li lilhom ġew iddelegati s-setgħat mill-istituzzjoni.
            
         
               (2)
            
            
               Ir-Regoli ta' Applikazzjoni jidentifikaw il-grad ta’ dettall meqjus biżżejjed biex jiddeskrivu l-qafas ta’ deċiżjoni ta’ finanzjament.
            
         
               (3)
            
            
               Skont l-Artikolu 128 tar-Regolament Finanzjarju, għandu jiġi adottat programm ta’ ħidma annwali għall-għotjiet.
            
         
               (4)
            
            
               Jeħtieġ li jiġi stabbilit programm ta' ħidma għall-attivitajiet tal-Unjoni Ewropea fil-qasam veterinarju marbutin mal-politika ta' tagħrif, mal-appoġġ għall-organizzazzjonijiet internazzjonali, u mal-kompjuterizzazzjoni tal-proċeduri veterinarji.
            
         
               (5)
            
            
               Peress li l-programm ta' ħidma fl-annessi huwa qafas dettaljat biżżejjed fis-sens tal-Artikolu 94 tar-Regoli ta' Applikazzjoni, id-deċiżjoni preżenti tikkostitwixxi deċiżjoni ta' finanzjament għall-infiq previst fil-programm ta' ħidma għal għotjiet u akkwisti.
            
         
               (6)
            
            
               Skont l-Artikolu 22 tad-Deċiżjoni 2009/470/KE, l-Unjoni tista' twettaq, jew tgħin lill-Istati Membri jew lill-organizzazzjonijiet internazzjonali biex iwettqu, il-miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja tal-Unjoni u għall-iżvilupp ta’ edukazzjoni jew taħriġ veterinarju.
            
         
               (7)
            
            
               B'konformità mal-Artikolu 53d tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (6), l-uffiċjal awtorizzanti ġab prova li l-organizzazzjonijiet internazzjonali OIE u FAO, li se jingħataw il-kariga li jimplimentaw il-baġit tal-Unjoni permezz ta' amministrazzjoni konġunta, japplikaw standards li joffru garanziji ekwivalenti għal dawk aċċettati internazzjonalment fil-proċeduri tagħhom ta' kontabilità, tal-awditjar, tal-kontroll intern u tal-akkwist.
            
         
               (8)
            
            
               Intemm proġett konġunt bejn l-UE u l-OIE dwar l-istudju dwar l-elenkar u l-klassifikazzjoni ta' mard tal-annimali ta' prijorità, li jinkludi dak il-mard li jista' jitgħadda lill-bnedmin. Fil-qafas ta' dan il-proġett ġie żviluppat strument għall-klassifikazzjoni u l-prijoritizzazzjoni tal-mard. Fil-preżent jinħtieġ kontribut finanzjarju għall-ġbir tal-informazzjoni u biex l-istrument jiġi addattat għall-użu fuq mard tal-annimali akwatiċi, dan huwa meħtieġ għall-elenkar tal-mard skont il-Liġi l-ġdida tal-UE dwar is-Saħħa tal-Annimali.
            
         
               (9)
            
            
               Fid-29 ta’ Novembru 2003, l-Unjoni Ewropea u n-Nazzjonijiet Uniti ffirmaw Ftehim ta’ Qafas Finanzjarju u Amministrattiv, li pprovda ambjent favorevoli biex jiffaċilita li jseħħ il-Ftehim bejn il-Kummissjoni tal-Komunitajiet Ewropej u l-Organizzazzjoni tal-Ikel u l-Agrikoltura tan-Nazzjonijiet Uniti, iffirmat fis-17 ta’ Lulju 2003.
            
         
               (10)
            
            
               B'konformità mad-Deċiżjoni tal-Kummissjoni 2009/492/KE tat-22 ta' Ġunju 2009 dwar kontribuzzjoni finanzjarja tal-Komunità lejn il-Fond Fiduċjarju 911100MTF/INT/003/KEE (7) għall-għajnuna fil-kampanja kontra l-marda tal-ilsien u d-dwiefer barra mill-Komunità, fl-1 ta' Settembru 2009 l-Kummissjoni Ewropea kkonkludiet il-Ftehim ta' Implimentazzjoni MTF/INT/003/KEE dwar “Attivitajiet Iffinanzjati mill-KE (2009-2013) imwettqa mill-Kummissjoni Ewropea tal-Organizzazzjoni tal-Ikel u l-Agrikoltura (FAO) għall-Kontroll tal-Marda tal-Ilsien u d-Dwiefer (EuFMD)”. Il-Ftehim kien validu għal 48 xahar. Billi t-tifqigħat tal-marda tal-ilsien u d-dwiefer, u, f'ċerti każi, epidemiji qawwijin għadhom iseħħu f'pajjiżi terzi ġirien tal-Istati Membri li x'aktarx jheddu l-istatus ta' saħħa ta' bhejjem li jkunu suxxettibbli fl-Istati Membri, jixraq li jiġġedded il-Ftehim ta' Implimentazzjoni u li tiġi ffissata l-kontribuzzjoni tal-Unjoni lejn il-Fond Fiduċjarju 911100MTF/INT/003/KEE.
            
         
               (11)
            
            
               Jixraq li l-kontribuzzjoni tal-Unjoni tiġi ffissata għal livell massimu ta' EUR 4 000 000 għal 24 xahar. Il-baġit tal-Fond Fiduċjarju għall-2013 għandu jkun magħmul mill-bilanċ finali tal-fondi tiegħu fil-31 ta' Awwissu 2013 u minn kontribuzzjoni mill-Unjoni biex jinġabar ammont ekwivalenti għal EUR 2 000 000 f'Dollari Amerikani. L-infiq sussegwenti għandu jinżied mill-ġdid permezz ta' trasferimenti annwali jew ta' skeda ta' pagamenti speċifikata fi ftehim ġdid ta' implimentazzjoni li jiġi konkluż abbażi tal-Ftehim Finanzjarju u Amministrattiv ta' Qafas għall-finanzjament tal-Unjoni ta' programmi tan-Nazzjonijiet Uniti.
            
         
               (12)
            
            
               Il-paragrafu (a)(i) tal-Artikolu 19 tad-Deċiżjoni 2009/470/KE jipprevedi li l-Unjoni għandha tagħmel kontribuzzjoni finanzjarja għall-ġbir u l-ħażna ta' kull tagħrif marbut mal-leġiżlazzjoni tal-Unjoni fil-qasam tas-saħħa tal-annimali, it-trattament xieraq tagħhom u s-sikurezza fl-ikel fi prodotti li joriġinaw mill-annimali.
            
         
               (13)
            
            
               Tinħtieġ kontribuzzjoni finanzjarja biex jingħata aċċess għal bażi tad-dejta interattiv dwar il-leġiżlazzjoni veterinarja, biex l-Istati Membri jkollhom aċċess għall-informazzjoni ta' natura veterinarja fuq bażi annwali.
            
         
               (14)
            
            
               L-Artikolu 13 tat-Trattat dwar il-Funzjonament tal-Unjoni Ewropea (8) jirrikjedi li l-Unjoni u l-Istati Membri jatu każ bir-reqqa tal-ħtiġijiet tal-benesseri tal-annimali fil-formulazzjoni u l-implimentazzjoni ta' xi wħud mill-politiki tal-Unjoni. Wara l-komunikazzjoni mingħand il-Kummissjoni lill-Parlament Ewropew, lill-Kunsill u lill-Kumitat Ekonomiku u Soċjali Ewropew dwar l-Istrateġija tal-Unjoni Ewropea għall-Protezzjoni u l-Benessri tal-Annimali 2012-2015 (9), jixraq li l-inizjattivi mmirati lejn l-implimentazzjoni ta' din l-istrateġija jiġu ffinanzjati.
            
         
               (15)
            
            
               Fis-snin ta’ qabel saru xi attivitajiet ta' komunikazzjoni biex jippromwovu kwistjonijiet dwar is-saħħa tal-annimali u l-prinċipji tal-Istrateġija dwar is-Saħħa tal-Annimali lill-partijiet interessati, l-organizzazzjonijiet u s-soċjetà kollha kemm hi. Jixraq li dawn l-attivitajiet ta' komunikazzjoni, inklużi dawk orizzontali, ikomplu fl-2013.
            
         
               (16)
            
            
               L-Artikolu 27 tad-Deċiżjoni 2009/470/KE jistipula l-kontribut finanzjarju tal-Unjoni għall-implimentazzjoni ta' programmi nazzjonali ta' eradikazzjoni u sorveljanza. Skont dan l-istess Artikolu, il-Kummissjoni għandha tivvaluta dawn il-programmi. Se ssir valutazzjoni minn qabel minn esperti esterni ta' dawn il-programmi ppreżentati għall-2014.
            
         
               (17)
            
            
               Il-ġlieda kontra l-kummerċ ta' prodotti illegali u foloz għall-protezzjoni tal-pjanti hija meħtieġa għall-ħarsien tas-saħħa tal-bnedmin u tal-annimali u kif ukoll tal-ambjent. Skont l-Artikolu 76(1) tar-Regolament (KE) Nru 1107/2009, il-Kummissjoni tista’ tidħol f’nefqa għall-attivitajiet li jikkontribwixxu għall-finijiet ta’ dan ir-Regolament.
            
         
               (18)
            
            
               Ir-Regolament (KE) Nru 882/2004 jistabbilixxi r-regoli ġenerali għat-twettiq tal-kontrolli uffiċjali biex jivverifikaw il-konformità mar-regoli mmirati, partikolarment, biex jipprevjenu, jeliminaw jew inaqqsu għal livelli aċċettabbli r-riskji lill-bnedmin u lill-annimali, kemm direttament jew mill-ambjent, billi jiggarantixxu prattiċi ġusti fil-kummerċ tal-għalf jew tal-ikel u jipproteġu l-interessi tal-konsumatur, inkluż it-tikkettjar tal-għalf u tal-ikel u forom oħra ta' tagħrif għall-konsumatur.
            
         
               (19)
            
            
               Skont l-Artikolu 66(1)(c) tar-Regolament (KE) Nru 882/2004, l-appropjazzjonijiet meħtieġa għall-iffinanzjar ta' miżuri oħrajn meħtieġa biex tkun żgurata l-applikazzjoni ta' dan ir-regolament għandhom jiġu awtorizzati kull sena fil-qafas tal-proċedura baġitarja. Il-miżuri msemmija fl-Artikolu 66 jinkludu partikolarment l-organizzazzjoni tal-istudji, il-pubblikazzjoni tat-tagħrif u l-organizzazzjoni ta' laqgħat u konferenzi.
            
         
               (20)
            
            
               Studju wieħed qajjem dubju dwar il-validità tal-metodu ta' detezzjoni tas-CEN, EN 1785:2003. Jeħtieġ li dan jittenna biex tiġi vverifikata l-validità ta' dan il-metodu.
            
         
               (21)
            
            
               L-Organizzazzjoni għall-Kooperazzjoni u l-Iżvilupp Ekonomiċi (OECD) hija organizzazzjoni li hija magħrufa mad-dinja kollha għall-esperjenza tagħha ta' analiżi ekonomika u rakkomandazzjonijiet lil min ifassal il-politiki. Għalhekk, b'konformità mal-Artikolu 134(1)(b) tar-Regoli ta' Applikazzjoni, għal raġunijiet tekniċi biss, il-kuntratt jista' jingħata lill-OECD.
            
         
               (22)
            
            
               F'rapport tekniku konġunt ippubblikat fl-2009, “The bacterial challenge: time to react”, l-Aġenzija Ewropea għall-Mediċini (EMA) u ċ-Ċentru Ewropew għall-Prevenzjoni u l-Kontroll tal-Mard (ECDC) jistmaw li l-ispiża fuq ir-reżistenza tal-bniedem kontra l-mikrobi hija ta' EUR 1,5 biljun kull sena. Bħala segwitu ta' din l-istima tal-EMA u l-ECDC, u biex jintwera aħjar l-impatt tar-reżistenza kontra l-mikrobi, tinħtieġ analiżi ekonomika xierqa minn sieħeb magħruf bħall-OECD biex tintuża bħala appoġġ għall-proposti politiki.
            
         
               (23)
            
            
               Il-komunikazzjoni dwar il-kontrolli fuq l-ikel u l-għalf ma tistax tkun dejjem marbuta ma' suġġett speċifiku. Għalhekk, jixraq li jiġu previsti xi riżorsi għall-attivitajiet ta' komunikazzjoni orizzontali marbutin magħha.
            
         
               (24)
            
            
               L-Uffiċċju Alimentari u Veterinarju (FVO) għandu r-rwol importanti li jgħin biex tinżamm sistema ta' sigurtà ta' standard għoli fl-UE u fil-pajjiżi terzi li jesportaw lejn l-UE. Il-ħidma tal-FVO tista' titqies bħala element ewlieni tas-sistema tal-UE tas-sigurtà fl-ikel, u huwa importanti li tinxtered l-informazzjoni marbuta mal-kompiti ta' spezzjoni.
            
         
               (25)
            
            
               Fl-2012, il-Kummissjoni kkummissjonat studju speċifiku li jeżamina l-iskemi eżistenti ta' tikkettar ta' prodotti ħielsa mill-OĠM fl-UE, u li jidentifika u janalizza l-elementi li għandhom jitqiesu fil-kuntest tal-possibbiltà ta' approċċ armonizzat tal-UE lejn dan l-ittikkettar. Ir-riżultati ta' dan l-istudju se jiġu diskussi mal-Istati Membri u mal-partijiet interessati fl-2013. Skont ir-riżultat tal-istudju u tad-diskussjonijiet segwenti, jista' jkun li jitqies li jinħtieġ ħsieb dwar aktar armonizzazzjoni f'dan il-qasam. Għaldaqstant il-Kummissjoni jkollha twettaq valutazzjoni tal-impatti komprensiva ta' bosta approċċi lejn l-armonizzazzjoni, li tkun tirrikjedi analiżi bir-reqqa tal-impatti ekonomiċi, soċjali, kummerċjali, fuq il-konsumatur u fuq l-ambjent. Għandhom jiġu previsti mezzi finanzjarji xierqa għar-realizzazzjoni tal-ġbir tad-dejta tal-ħidma tal-evalwazzjoni tal-għażliet possibbli b'sostenn ta' din il-valutazzjoni tal-impatti.
            
         
               (26)
            
            
               Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (10) u r-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel (11) jeħtieġu l-adozzjoni ta' metodoloġija komuni għall-ġbir tal-informazzjoni mill-Istati Membri dwar il-konsum u l-użu fl-UE tal-adittivi tal-ikel u tal-aromatizzanti. Din il-metodoloġija komuni tinħtieġ biex ikun żgurat li l-użu ta' dawn is-sustanzi fl-UE jibqa' dejjem bla periklu għall-konsumaturi. Il-monitoraġġ l-ewwel nett irid ikun iffokat fuq il-livelli tipiċi u massimi tal-użu tal-additivi, u fuq is-sustanzi inkwetanti li jkunu fl-aromatizzanti naturali jew f'ċerti ingredjenti tal-ikel. Hija tkun tippermetti li l-Awtorità Ewropea dwar is-Sigurtà fl-Ikel (EFSA) tagħmel valutazzjonijiet affidabbli tal-esponiment u li l-Kummissjoni tieħu miżuri tal-ġestjoni tar-riskju effikaċi u proporzjonati.
            
         
               (27)
            
            
               Il-laboratorji ta' referenza tal-UE għandhom jippreżentaw il-programm ta' ħidma għall-2014 sal-aħħar ta' Settembru ta' din is-sena. Hija l-Kummissjoni li tivvaluta dawn il-programmi. Se ssir valutazzjoni minn qabel minn esperti esterni ta' dawn il-programmi ppreżentati għall-2014.
            
         
               (28)
            
            
               Il-kamp ta' applikazzjoni tar-Regolament tal-Kummissjoni (UE) Nru 619/2011 li jistabbilixxi l-metodi ta’ teħid ta’ kampjuni u analiżi għall-kontroll uffiċjali tal-għalf fir-rigward tal-preżenza ta’ materjal ġenetikament modifikat li għalih hija pendenti proċedura ta’ awtorizzazzjoni jew li l-awtorizzazzjoni tiegħu skadiet (12), ikopri biss il-preżenza fl-għalf ta' sustanzi modifikati ġenetikament li mhumiex awtorizzati. Dak ir-Regolament jinkludi klawsola għal analiżi li titlob li l-Kummissjoni tissorvelja l-applikazzjoni u l-impatt tiegħu fuq is-suq intern u fuq il-kumpaniji li jaħdmu fl-għalf, fil-bhejjem, u oħrajn u, jekk ikun hemm bżonn, biex tressaq il-proposti għall-analiżi tal-miżura. Id-dejta li tressqet mill-partijiet interessati fil-bidu, u kull dejta ġdida, għandhom jinġabru, jiġu analizzati u jiffurmaw il-bażi biex il-Kummissjoni tappoġġa valutazzjoni tal-impatti tal-qagħda preżenti kontra twessiegħ tal-kamp ta' applikazzjoni biex ikun jinkludi l-ikel. Għandhom jiġu stipulati mezzi finanzjarji xierqa biex isostnu din l-analiżi.
            
         
               (29)
            
            
               Din id-deċiżjoni ta’ finanzjament tista’ tkopri wkoll il-ħlas tal-imgħax dovut għal ħlas tard abbażi tal-Artikoli 92 tar-Regolament Finanzjarju u 111 tar-Regoli Applikabbli.
            
         
               (30)
            
            
               Għall-applikazzjoni ta' din id-deċiżjoni, jixraq li jiġi ddefinit it-terminu “bidla sostanzjali”, fl-ambitu tat-tifsira tal-Artikolu 94(4) tar-Regoli ta' Applikazzjoni.
            
         
               (31)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali.
            
         IDDEĊIDIET KIF ĠEJ:
   
      TITOLU I
   
   
      Il-programm ta' ħidma li jimplimenta d-Deċiżjoni tal-Kunsill 2009/470/KE
   
   Artikolu 1
   Il-programm ta' ħidma annwali għall-implimentazzjoni tal-Artikoli 16, 19, 20, 21, 23, u 27 tad-Deċiżjoni 2009/470/KE, kif stipulat fl-Anness I, huwa b'dan adottat.
   Artikolu 2
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm hija ta' EUR 6 764 700 u għandha tiġi ffinanzjata mil-linja baġitarja 17 04 02 01 tal-Baġit Ġenerali tal-Unjoni Ewropea għall-2013.
   Artikolu 3
   L-implimentazzjoni mill-baġit ta' kompiti marbuta mal-punti I.2.1 u I.2.2 fl-Anness I jistgħu jiġu fdati lill-Organizzazzjoni Dinjija għas-Saħħa tal-Annimali (OIE) u l-Organizzazzjoni tal-Ikel u l-Agrikultura tan-Nazzjonijiet Uniti (FAO), li japplikaw standards li joffru garanziji ekwivalenti għall-istandards li huma aċċettati internazzjonalment fil-proċeduri tagħhom ta' kontabilità, ta' awditjar, ta' kontroll intern u ta' akkwist.
   
      TITOLU II
   
   
      Il-programm ta' ħidma li jimplimenta l-leġiżlazzjoni fitosanitarja
   
   Artikolu 4
   Il-programm ta' ħidma annwali għall-implimentazzjoni tar-Regolament (KE) Nru 1107/2009 kif stabbilit fl-Anness II, huwa b'dan adottat.
   Artikolu 5
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm hija ta' EUR 100 000 u għandha tiġi ffinanzjata mil-linja baġitarja 17 04 04 01 tal-Baġit Ġenerali tal-Unjoni Ewropea għall-2013.
   
      TITOLU III
   
   
      Il-programm ta' ħidma li jimplimenta r-Regolament (KE) Nru 882/2004
   
   Artikolu 6
   Il-programm ta' ħidma annwali għall-implimentazzjoni tal-Artikolu 66(1)(c) tar-Regolament (KE) Nru 882/2004, kif stabbilit fl-Anness III, huwa b'dan adottat.
   Artikolu 7
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm hija ta' EUR 888 582 u għandha tiġi ffinanzjata mil-linja baġitarja 17 04 07 01 tal-Baġit Ġenerali tal-Unjoni Ewropea għall-2013.
   
      TITOLU IV
   
   
      Dispożizzjonijiet ġenerali
   
   Artikolu 8
   Il-programmi ta' ħidma msemmijin fit-Titoli I, II u III jikkostitwixxu deċiżjonijiet ta' finanzjament fit-tifsira tal-Artikolu 84 tar-Regolament Finanzjarju.
   Artikolu 9
   1.   L-uffiċjal awtorizzanti jista’ jadotta kwalunke bidliet għal kull wieħed mit-Titoli li ma jitqisux sostanzjali fit-tifsira tal-Artikolu 94(4) tar-Regoli ta' Applikazzjoni, skont il-prinċipji ta’ amministrazzjoni finanzjarja soda u tal-proporzjonalità.
   2.   Bidliet kumulattivi tal-allokazzjonijiet għall-azzjonijiet koperti minn kull programm ta' ħidma li ma jaqbiżx l-10 % tal-kontribuzzjoni massima prevista mill-Artikoli 2, 5 u 7 ta' din id-Deċiżjoni ma għandhomx jitqiesu bħala sostanzjali fit-tifsira tal-Artikolu 94(4) tar-Regoli ta' Applikazzjoni, sakemm dawn ma jaffettwawx b'mod sinifikanti n-natura u l-għan tal-programmi ta' ħidma.
   Artikolu 10
   L-aproprjazzjonijiet imsemmija fl-Artikoli 2, 5 u 7 jistgħu jkopru wkoll l-imgħax li għandu jitħallas fuq ħlas b'lura.
   Artikolu 11
   Din id-Deċiżjoni hija indirizzata lill-uffiċjali ta' awtorizzazzjoni ddelegati.
   
      Magħmul fi Brussell, l-14 ta’ Ġunju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 298, 26.10.2012, p. 1.
   
      (2)  ĠU L 155, 18.6.2009, p. 30.
   
      (3)  ĠU L 309, 24.11.2009, p. 1.
   
      (4)  ĠU L 165, 30.4.2004, p. 1. kif ikkoreġut mill-ĠU L 191, 28.5.2004, p. 1.
   
      (5)  ĠU L 362, 31.12.2012, p. 1.
   
      (6)  ĠU L 248, 16.9.2002, p. 1.
   
      (7)  ĠU L 164, 26.6.2009, p. 64.
   
      (8)  ĠU C 83, 30.3.2010, p. 47.
   
      (9)  COM(2012) 6 finali.
   
      (10)  ĠU L 354, 31.12.2008, p. 16.
   
      (11)  ĠU L 354, 31.12.2008, p. 34.
   
      (12)  ĠU L 166, 25.6.2011, p. 9.
   
      ANNESS I
      
         Id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju, u b’mod partikolari l-Artikoli 16, 19, 20, 21, 23 u 27 tagħha – Programm ta' Ħidma għall-2013
      
      I.1.   DAĦLA
      
      Dan il-programm fih 7 suġġetti ewlenin għas-sena 2013. Abbażi tal-għanijiet mogħtija fid-Deċiżjoni 2009/470/KE tal-25 ta Mejju 2009 id-distribuzzjoni tal-baġit u l-azzjonijiet ewlenin huma dawn li ġejjin:
      
                  (a)
               
               
                  għall-għotjiet implimentati b'ġestjoni konġunta (il-punt I.2):
                  
                              (i)
                           
                           
                              sa massimu ta' EUR 540 000 lill-OIE (il-punt I.2.1) għall-organizzazzjoni ta':
                              
                                          —
                                       
                                       
                                          konferenza dinjija dwar il-bijosigurtà;
                                       
                                    
                                          —
                                       
                                       
                                          seminars reġjonali dwar l-organiżmi slavaġ, in-notifika tal-mard tal-annimali u s-sigurtà tal-prodotti ġejjin mill-annimali u
                                       
                                    
                                          —
                                       
                                       
                                          laqgħat/konferenzi reġjonali dwar it-trattament xieraq tal-annimali, dwar id-direzzjoni tal-kontroll progressiv tal-marda tal-ilsien u d-dwiefer u dwar il-kumitat konġunt permanenti tan-netwerk Mediterranju dwar is-saħħa tal-annimali, u dwar is-saħħa tal-annimali akwatiċi;
                                       
                                    
                        
                              (ii)
                           
                           
                              sa massimu ta' EUR 4 000 000 lill-FAO (il-punt I.2.2) għal għajnuna lill-kampanja kontra l-marda tal-ilsien u d-dwiefer barra mill-Unjoni;
                           
                        
            
                  (b)
               
               
                  għal akkwisti (implimentati f’amministrazzjoni ċentralizzata diretta) (il-punt I.3):
                  
                              (i)
                           
                           
                              L-użu ta' sejħa għall-offerti fuq kontribuzzjoni li tippermetti l-aċċess għall-bażi tad-dejta tal-leġiżlazzjoni veterinarja għall-amministraturi fl-Istati Membri: EUR 150 000 (point I.3.1);
                           
                        
                              (ii)
                           
                           
                              Kontribuzzjoni lejn il-komunikazzjoni orizzontali marbuta mal-attivitajiet li għandhom x'jaqsmu mas-saħħa tal-annimali: EUR 112 700 (il-punt I.3.2);
                           
                        
                              (iii)
                           
                           
                              Avvenimenti ta' appoġġ għall-politika kurrenti dwar it-trattament xieraq tal-annimali u l-manutenzjoni tal-għodod ta' komunikazzjoni eżistenti EUR 782 000 (il-punt I.3.3);
                           
                        
                              (iv)
                           
                           
                              Pubblikazzjonijiet u tixrid ta’ tagħrif biex jippromwovu kwistjonijiet tas-saħħa tal-annimali u l-prinċipji tal-Istrateġija dwar is-Saħħa tal-Annimali EUR 1 030 000 (il-punt I.3.4);
                           
                        
                              (v)
                           
                           
                              Prevalutazzjoni esterna tal-programmi għall-eradikazzjoni/għas-sorveljanza tal-2013: EUR 150 000 (il-punt I.3.5).
                           
                        
            I.2.   L-AZZJONI TAĦT AMMINISTRAZZJONI KONĠUNTA
      
      I.2.1.   L-ORGANIZZAZZJONI DINJIJA GĦAS-SAĦĦA TAL-ANNIMALI (OIE)
      Konferenza dinjija dwar il-bijosigurtà, seminars reġjonali għall Punti fil-Mira tal-Ewropa għall-organiżmi slavaġ, tal-OIE għan-notifika tal-mard tal-annimali u għas-sigurtà fl-ikel prodott mill-annimali; laqgħat reġjonali tal-Grupp ta' Tmexxija tal-Pjattaforma tat-Trattament Xieraq tal-Annimali għall-Ewropa; konferenza reġjonali dwar l-implimentazzjoni tad-direzzjoni tal-kontroll progressiv tal-FMD fl-Asja Ċentrali; laqgħat reġjonali tal-Kumitat Konġunt Permanenti tan-Netwerk Mediterranju dwar is-Saħħa tal-Annimali (REMESA); aġġustament tal-istrument tal-klassifikazzjoni u tal-prijoritizzazzjoni fl-istudju tal-OIE u l-elenkar u l-klassifika tal-mard tal-annimali prijoritarju, inkluż dak li jista' jittieħed mill-bniedem, biex dan jista' jintuża wkoll għall-mard tal-annimali akwatiċi.
      IL-BAŻI LEGALI
      L-Artikolu 23 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Ftehim ta' kontribuzzjoni waħda għall-2013-2014
      ENTITÀ TA' IMPLIMENTAZZJONI
      L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. L-OIE tippubblika l-istandards tas-saħħa tal-annimali għall-kummerċ internazzjonali fl-annimali ħajjin u l-prodotti tagħhom li huma rikonoxxuti mill-Organizzazzjoni Dinjija tal-Kummerċ bħala r-regoli sanitarji internazzjonali ta' referenza.
      Biex:
      
                  —
               
               
                  tittejjeb is-saħħa tal-annimali mad-dinja kollha u għaldaqstant jitnaqqas ir-riskju ta' mard tal-annimali fl-UE,
               
            
                  —
               
               
                  jiġu promossi l-politika u l-istandards tal-Unjoni dwar is-saħħa u t-trattament xieraq tal-annimali u
               
            
                  —
               
               
                  b'dan il-mod ikunu ffaċilitati l-esportazzjonijiet tal-UE,
               
            jeħtieġ li l-approċċ tal-UE lejn is-saħħa u t-trattament xieraq tal-annimali jkun imqassam mal-pajjiżi kollha li huma membri tal-OIE u li l-UE tappoġġa b'mod attiv il-konferenzi u s-seminars ta' taħriġ organizzati mill-OIE.
      Fis-7 ta' Ġunju 2010 l-Kummissjoni u l-OIE ffirmaw Ftehim Qafas li jistipula l-arranġamenti amministrattivi u finanzjarji għall-kooperazzjoni tagħhom (mehmuża hawnhekk), fejn il-“Ftehim ta' Kontribuzzjoni tal-Unjoni Ewropea mal-Organizzazzjoni Internazzjonali” (il-“Ftehim ta' Kontribuzzjoni Standard” jew “SCA”) japplika għall-programmi globali, reġjonali jew nazzjonali u l-azzjonijiet amministrati mill-OIE u ffinanzjati jew ikkofinanzjati mill-Unjoni Ewropea.
      Kienet diġà saret valutazzjoni bir-reqqa u sħiħa tal-OIE permezz ta' “valutazzjoni b’erba' pilastri” li stabbilixxiet li fil-proċeduri ta' kontabilità, ta’ verifika, tal-kontroll u tal-akkwisti tagħha, l-OIE applikat standards li joffru garanziji ekwivalenti għall-istandards aċċettati internazzjonalment.
      L-GĦANIJIET LI JRIDU JIĠU SODISFATTI U R-RIŻULTATI PREVISTI
      Li l-approċċ tal-UE lejn is-saħħa u t-trattament xieraq tal-annimali jkun ikkomunikat mal-membri kollha tal-OIE permezz tal-promozzjoni tal-politika tas-saħħa u t-trattament xieraq tal-annimali tal-Unjoni fl-okkażjoni tal-konferenzi u s-seminars ta' taħriġ organizzati mill-OIE. Li eventwalment jittejbu l-istatus tas-saħħa, tat-trattament xieraq u tas-saħħa pubblika veterinarja madwar id-dinja kollha, jitnaqqas ir-riskju fl-UE u jiġu ffaċilitati l-esportazzjonijiet tal-UE.
      Li jintemm l-istudju dwar l-Elenkar u l-Klassifikazzjoni tal-Mard tal-Annimali Prijoritarju, inkluż dak li jittieħed mill-bniedem u li jiġi aġġustat l-istrument għall-klassifikazzjoni u l-prijoritazzjoni tal-mard żviluppat f'dak il-qafas, biex jintuża wkoll għall-mard tal-annimali akwatiċi. Huwa meħtieġ li ssir din it-temma biex jiġi elenkat il-mard skont il-Liġi ġdida tal-UE dwar is-Saħħa tal-Annimali. Dan iwassal għal prijoritazzjoni aħjar tal-azzjonijiet tal-UE u użu aħjar tar-riżorsi.
      DESKRIZZJONI U GĦANIJIET TAL-MIŻURA TA’ IMPLIMENTAZZJONI
      Ħarsa ġenerali lejn l-azzjonijiet differenti li jridu jiġu ffinanzjati taħt dan il-punt jinstabu fit-tabella ta' hawn taħt.
      L-IMPLIMENTAZZJONI
      Ġestjoni konġunta
      IL PERJODU TA’ ŻMIEN INDIKATTIV GĦALL-KONKLUŻJONI TAL-FTEHIM TA' KONTRIBUZZJONI
      It-tielet kwart tal-2013.
      L-AMMONT MASSIMU U R-RATA MASSIMA TAL-KONTRIBUZZJONI
      EUR 540 000.
      Taqsira tal-attivitajiet li jridu jiġu organizzati mill-OIE fl-2013-2014:
      
                  —
               
               
                  konferenza dinjija waħda dwar il-bijosigurtà (EUR 100 000),
               
            
                  —
               
               
                  sitt konferenzi/seminars reġjonali (EUR 360 000) u
               
            
                  —
               
               
                  studju wieħed dwar il-klassifikazzjoni tal-mard (EUR 80 000).
               
            I.2.2.   KONTRIBUZZJONI FINANZJARJA GĦALL-FOND FIDUĊJARJU TAL-ĠLIEDA KONTRA L-MARDA TAL-ILSIEN U D-DWIEFER TAL-UE (EuFMD) 911100MTF/INT/003/KEE MIŻMUM MILL-ORGANIZZAZZJONI TAL-IKEL U L-AGRIKOLTURA (FAO)
      L-għan huwa l-għajnuna tal-kampanja kontra l-marda tal-ilsien u d-dwiefer (FMD) barra mill-Unjoni. Għalhekk l-EuFMD stabbilixxa pjan strateġiku għall-2013-2017 li fih erba' pilastri.
      L-ewwel pilastru għandu l-għan li tittejjeb it-tlestija għat-tmexxija ta' kriżijiet marbutin mal-marda tal-ilsien u d-dwiefer permezz ta' taħriġ fil-ħin reali, appoġġ għall-ippjanar ta' kontinġenza, l-iżvilupp ta' għodda għas-sostenn tad-deċiżjonijiet għal min imexxi l-kontroll tal-marda u programm għall-iżvilupp ta' sistema ta' twissija bikrija u ta' tmexxija tal-marda fir-reġjun tal-Balkani.
      It-tieni pilastru għandu l-mira li jitnaqqas ir-riskju għall-pajjiżi membri minħabba s-sitwazzjoni tal-marda tal-ilsien u d-dwiefer fil-viċinat Ewropew permezz tal-kontroll progressiv tal-marda tal-ilsien u d-dwiefer fir-reġjuni tal-viċinat, primarjament iż-żoni mal-fruntiera tat-Turkija u tal-Iżrael, iżda wkoll il-pajjiżi fit-Tramuntana tal-Afrika.
      It-tielet pilastru għandu l-għan li jippromwovi l-istrateġija dinjija tal-kontroll progressiv tal-marda tal-ilsien u d-dwiefer permezz ta' appoġġ espert għall-attivitajiet miftehmin tal-FAO u tal-OIE.
      Ir-raba' pilastru jinkludi mekkaniżmu għar-rispons għall-emerġenza ta' kriżi tal-marda tal-ilsien u d-dwiefer fil-viċinat tal-Ewropa, li jista jinkludi l-provvista ta' vaċċini ta' emerġenza lil reġjuni li jkunu ta' riskju għal pajjiżi membri.
      IL-BAŻI LEGALI
      L-Artikolu 16 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TAL-KONTRIBUZZJONI
      Ftehim ta' kontribuzzjoni waħda għall-2013-2015 li tiġi implimentata kif jidher hawn taħt:
      
                  (1)
               
               
                  Il-bilanċ tal-Fond Fiduċjarju 911100MTF/INT/003/KEE kif ikun fil-31 ta' Awwissu 2013.
               
            
                  (2)
               
               
                  Il-kontribuzzjoni finanzjarja mill-Komunità għall-Fond Fiduċjarju għandha tiġi stabbilita għal massimu ta' EUR 4 000 000 għal perjodu ta' 24 xahar mill-1 ta' Settembru 2013.
               
            
                  (3)
               
               
                  L-ewwel pagament tal-ammont imsemmi fil-paragrafu 2 għas-sena 2013 għandu jkun magħmul:
                  
                              (a)
                           
                           
                              mill-bilanċ imsemmi fil-paragrafu 1,
                           
                        
                              (b)
                           
                           
                              minn kontribuzzjoni tal-Unjoni tal-ammont meħtieġ biex l-ammont totali tal-Fond Fiduċjarju jilħaq l-ekwivalenti ta' EUR 2 000 000 f'USD.
                           
                        
            
                  (4)
               
               
                  L-infiq mill-Fond Fiduċjarju bejn l-1 ta' Settembru 2013 u l-31 ta' Awwissu 2015 għandu jintradd lura fil-Fond permezz ta' kontribuzzjonijiet annwali tal-Unjoni li jkunu pagabbli fl-2014 u l-2015 rispettivament. Madankollu, il-ħlas ta' dawn il-kontribuzzjonijiet għandhom ikunu soġġetti għall-eżistenza ta' fondi disponibbli fil-baġit tal-Unjoni.
               
            
                  (5)
               
               
                  Il-kontribuzzjonijiet annwali tal-Unjoni msemmija fil-paragrafu 4 għandhom ikunu msejsa fuq ir-rapport finanzjarju ppreżentat mill-Kummissjoni Ewropea għall-Kontroll tal-Marda tal-Ilsien u d-Dwiefer (EuFMD) jew lis-Sessjoni Annwali tal-Kumitat Eżekuttiv jew inkella lis-Sessjoni Ġenerali Biennali tal-EuFMD, appoġġati b'dokumentazzjoni ddettaljata skont ir-regoli tal-Organizzazzjoni tal-Ikel u l-Agrikoltura (FAO) u l-Ftehim dwar il-Qafas Finanzjarju u Amministrattiv għall-finanzjament mill-Unjoni ta' attivitajiet tal-FAO.
               
            
                  (6)
               
               
                  Għandu jiġi konkluż ftehim ta' Implimentazzjoni dwar l-użu u t-tħaddim tal-Fond Fiduċjarju bejn il-Kummissjoni u l-FAO għall-perjodu ta' 24 xahar, li jibda mill-1 ta' Settembru 2013.
               
            
                  (7)
               
               
                  Il-Fond Fiduċjarju għandu jitħaddem b'mod konġunt mill-Kummissjoni u mill-EuFMD skont il-Ftehim ta' Implimentazzjoni msemmi fil-paragrafu 6.
               
            L-AMMONT MASSIMU U R-RATA MASSIMA TAL-KONTRIBUZZJONI
      EUR 4 000 000.
      I.3.   L-AKKWIST
      
      L-ammont baġitarju globali riżervat għall-kuntratti tal-akkwist fl-2013 jammonta għal EUR 2 224 700.
      I.3.1.   ID-DISPONIBBILTÀ TAL-LEĠIŻLAZZJONI VETERINARJA F'BAŻI TAD-DEJTA INTERATTIVA GĦALL-AMMINISTRAZZJONIJIET TAL-ISTATI MEMBRI
      IL-BAŻI LEGALI
      L-Artikolu 20 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt ta’ servizz wieħed.
      IS-SUĠĠETT TAL-KUNTRATTI PREVISTI (FEJN POSSIBBLI)
      Il-leġiżlazzjoni veterinarja fiha ħafna elementi li għalihom ikun utli li din il-leġiżlazzjoni tkun disponibbli b'mod interattiv għall-amministraturi tal-Istati Membri. Il-bażi tad-dejta għandha tinżamm aġġornata billi tiġi aġġornata fi żmien 24 siegħa mill-publikazzjoni ta' leġiżlazzjoni ġdida u għandu jkun fiha l-verżjonijiet ikkonsolidati tal-leġiżlazzjoni kkonċernata. Għandu jkun fiha wkoll sommarji ġenerali faċli għall-użu ta' dejta relatata, li jkunu importanti għax-xogħol ta' kuljum tal-awtoritajiet veterinarji tal-Istati Membri.
      Il-kontribuzzjoni prevista se tippermetti li l-leġiżlazzjoni veterinarja u d-dejta relatata tkun disponibbli għall-amministraturi fl-Istati membri b'mod interattiv u aċċessibbli faċilment għas-snin 2014 u 2015.
      L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      It-tielet kwart tal-2013.
      AMMONT INDIKATTIV TAS-SEJĦA GĦALL-OFFERTI
      EUR 150 000
      I.3.2.   KONTRIBUZZJONI ORIZZONTALI LEJN IL-KOMUNIKAZZJONI MARBUTA MAL-ATTIVITAJIET LI GĦANDHOM X'JAQSMU MAS-SAĦĦA TAL-ANNIMALI:
      IL-BAŻI LEGALI
      L-Artikolu 20 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Madwar 10 kuntratti speċifiċi li jużaw bosta kuntratti qafas.
      IS-SUĠĠETT TAL-KUNTRATTI PREVISTI (FEJN POSSIBBLI)
      Kontribuzzjoni orizzontali lejn il-komunikazzjoni marbuta mal-attivitajiet li għandhom x'jaqsmu mas-saħħa tal-annimali:
      L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Tul l-2013.
      AMMONT INDIKATTIV TAS-SEJĦA GĦALL-OFFERTI
      EUR 112 700
      I.3.3.   AVVENIMENTI TA' APPOĠĠ GĦALL-POLITIKA KURRENTI DWAR IT-TRATTAMENT XIERAQ TAL-ANNIMALI U L-MANUTENZJONI TAL-GĦODOD TA' KOMUNIKAZZJONI EŻISTENTI
      IL-BAŻI LEGALI
      L-Artikoli 20 u 23 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Madwar sitt kuntratti speċifiċi li jużaw bosta kuntratti qafas.
      IS-SUĠĠETT TAL-KUNTRATTI PREVISTI (FEJN POSSIBBLI)
      
                  (a)
               
               
                  Il-produzzjoni ta' pubblikazzjonijiet miktubin dwar it-trattament xieraq tal-annimali (EUR 30 000)
               
            
                  (b)
               
               
                  Attivitajiet li jappoġġaw l-edukazzjoni tat-tfal dwar it-trattament xieraq tal-annimali (EUR 162 000)
               
            
                  (c)
               
               
                  L-organizzazzjoni ta' żewġ workshops reġjonali għat-tobba veterinarji (EUR 120 000)
               
            
                  (d)
               
               
                  Studju għall-preparazzjoni ta' rapport dwar l-impatt ta' attivitajiet marbuta mat-trattament xieraq tal-annimali fuq il-kompetittività tal-bdiewa Ewropej li jrabbu l-bhejjem f'dinja globalizzata (EUR 100 000)
               
            
                  (e)
               
               
                  Studju dwar it-trattament xieraq tal-klieb u l-qtates (li jinkludi workshop dwar il-kummerċ tagħhom) (EUR 200 000)
               
            
                  (f)
               
               
                  L-organizzazzjoni ta' taħriġ dwar il-ġbir tad-dejta dwar il-brojlers (EUR 170 000).
               
            L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Mit-tieni kwart lejn it-tielet kwart tal-2013.
      AMMONT INDIKATTIV TAS-SEJĦA GĦALL-OFFERTI
      EUR 782 000
      I.3.4.   PUBBLIKAZZJONIJIET U TIXRID TA’ TAGĦRIF BIEX JIPPROMWOVU KWISTJONIJIET TAS-SAĦĦA TAL-ANNIMALI U L-PRINĊIPJI TAL-ISTRATEĠIJA TAS-SAĦĦA TAL-ANNIMALI
      IL-BAŻI LEGALI
      L-Artikolu 20 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas 10 kuntratti ta' servizz speċifiċi permezz ta' kuntratt qafas.
      IS-SUĠĠETT TAL-KUNTRATTI PREVISTI (FEJN POSSIBBLI)
      
                  (a)
               
               
                  konferenza veterinarja fi Brussell fl-2013 dwar il-Liġi l-Ġdida dwar is-Saħħa tal-Annimali biex tippromwovi qafas leġiżlattiv modern, flessibbli u ssimplifikat (EUR 100 000)
               
            
                  (b)
               
               
                  seminar għall-istudenti veterinarji fid-dawl tar-rinfurzar tal-messaġġ mir-razzett għall-furketta (EUR 75 000)
               
            
                  (c)
               
               
                  il-parteċipazzjoni f'avvenimenti internazzjonali biex jiġi promoss l-approċċ integrat għas-sikurezza fl-ikel “mir-razzett għall-furketta” permezz ta' żewġ fieri ewlenin (EUR 300 000) u tliet fieri iżgħar (EUR 300 000). Il-mira tal-parteċipazzjoni f'dawn il-fieri hija li jintlaħqu madwar żewġ miljun ċittadini, bl-għan li dawn isiru jafu bil-valur miżjud u l-benefiċċji għall-ħajja ta' kuljum tal-politika tagħna.
               
            
                  (d)
               
               
                  l-appoġġ għal għadd ta' attivitajiet ta' komunikazzjoni marbutin mas-sistema komputerizzata veterinarja integrata, it-Trade Control and Expert System (TRACES) li jinkludu websajt, rapport annwali, fuljett u avveniment għall-midja (EUR 55 000)
               
            
                  (e)
               
               
                  il-produzzjoni ta' pubblikazzjoni u ta' materjal promozzjonali dwar is-saħħa tal-annimali (EUR 200 000). Dawn se jservu biex jirrinfurzaw il-messaġġi tagħna dwar il-benefiċċji tas-saħħa tal-annimali għaċ-ċittadini (billi huma marbutin mas-sikurezza fl-ikel, mas-saħħa tal-bniedem u mal-ekonomija), u biex isostnu l-attivitajiet li jippromwovu dawn il-messaġġi f'livell lokali.
               
            L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Tul l-2013.
      AMMONT INDIKATTIV TAS-SEJĦA GĦALL-OFFERTI
      EUR 1 030 000
      I.3.5.   VALUTAZZJONI ESTERNA MINN QABEL TAL-PROGRAMMI TA' ERADIKAZZJONI/TA' SORVELJANZA TAL-2014
      IL-BAŻI LEGALI
      L-Artikolu 27 tad-Deċiżjoni 2009/470/KE
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas 30 kuntratt ma' esperti esterni li se jintgħażlu permezz ta' sejħa għall-espressjoni ta' interess (Appel à Manifestation d'Intérêt – A. M. I.).
      IS-SUĠĠETT TAL-KUNTRATTI PREVISTI (FEJN POSSIBBLI)
      Skont l-Artikolu 27 tad-Deċiżjoni 2009/470/KE, il-Kummissjoni se tivvaluta l-programmi li tressqu għall-2014. Jistgħu jitressqu programmi għal 11-il marda. L-għan hu li jkun hemm prevalutazzjoni ta' dawn il-programmi minn żewġ assistenti tekniċi għal kull marda.
      L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA
      Ġunju-Lulju 2013
      AMMONT INDIKATTIV TAL-AZZJONI
      EUR 150 000
   
   
      ANNESS II
      
         Il-programm ta’ ħidma għall-2013
      
      
         Il-leġiżlazzjoni dwar il-pestiċidi
      
      II.1.   DAĦLA
      
      Dan il-programm jinkludi tmien miżuri ta’ implimentazzjoni għas-sena 2013.
      II.2.   L-AKKWIST
      
      STUDJU DWAR IL-PESTIĊIDI ILLEGALI U FOLOZ LI JIPPROVDI EVALWAZZJONI ĠENERALI TAL-ATTIVITAJIET TA' KONTROLL MILL-AWTORITAJIET TAL-ISTATI MEMBRI, U INFORMAZZJONI DWAR IL-KUMMERĊ TA' PESTIĊIDI ILLEGALI U FFALSIFIKATI
      IL-BAŻI LEGALI
      L-Artikolu 76(1) tar-Regolament (KE) Nru 1107/2009
      IL-LINJA BAĠITARJA
      17 04 04 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed.
      IS-SUĠĠETT TAL-KUNTRATTI PREVISTI (FEJN POSSIBBLI)
      
                  —
               
               
                  li ssir evalwazzjoni tal-miżuri ta' kontroll eżistenti fuq il-prodotti għall-protezzjoni tal-pjanti u fuq sustanzi attivi u sustanzi oħra li jkun fihom il-prodotti għall-protezzjoni tal-pjanti, li qed jitwettqu mill-awtoritajiet tal-Istati Membri;
               
            
                  —
               
               
                  li tinġabar l-informazzjoni dwar il-kummerċ ta' pestiċidi foloz u illegali, u
               
            
                  —
               
               
                  li ssir valutazzjoni dwar l-effikaċja tal-qafas regolatorju u tal-miżuri u jingħataw suġġerimenti biex dan jittejjeb jew biex jitwettqu l-aħjar prattiki.
               
            L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      It-tielet kwart tal-2013.
      AMMONT INDIKATTIV TAS-SEJĦA GĦALL-OFFERTI
      EUR 100 000
   
   
      ANNESS III
      
         Il-programm ta’ ħidma għall-2013
      
      
         Ir-Regolament (KE) Nru 882/2004
      
      III.1.   DAĦLA
      
      Dan il-programm jinkludi tliet miżuri ta’ implimentazzjoni għas-sena 2013. Abbażi tal-Artikolu 66(1)(c) tar-Regolament (KE) Nru 882/2004 dwar is-sostenn finanzjarju, mill-Unjoni, tal-miżuri meħtieġa biex tkun żgurata l-applikazzjoni tar-Regolament, it-tqassim tal-baġit u l-azzjonijiet ewlenin huma kif ġej:
      Għall-akkwist:
      
                  —
               
               
                  Verifika tal-validità tal-metodu ta' detezzjoni CEN, En 1785:2003 għall-ikel ittrattat b'jonizzant: EUR 60 000 (il-punt III.2.1);
               
            
                  —
               
               
                  studju ekonomiku dwar ir-reżistenza kontra l-mikrobi, li għandu jiġi żviluppat mill-OECD: EUR 50 000 (il-punt III.2.2);
               
            
                  —
               
               
                  kontribuzzjoni orizzontali lejn il-komunikazzjoni marbuta mal-kontroll fuq l-ikel u l-għalf, b'mod partikolari għall-aġġornament tal-partijiet rilevanti tal-websajts, u għat-tfassil u l-ħolqien ta' materjal awdjoviżiv u stampat: EUR 203 582 (il-punt III.2.3);
               
            
                  —
               
               
                  komunikazzjoni dwar l-ispezzjonijiet tal-Uffiċċju Alimentari u Veterinarju (FVO): EUR 150 000 (il-punt III.2.4);
               
            
                  —
               
               
                  valutazzjoni tal-impatti dwar il-ħtieġa li jsiru dispożizzjonijiet tal-UE dwar skemi volontarji ta' tikkettar li juri prodotti li ma jkollhomx OĠM: EUR 100 000 (il-punt III.2.5);
               
            
                  —
               
               
                  żvilupp ta' metodoloġija komuni għall-ġbir mill-Istati Membri ta' informazzjoni dwar il-konsum u l-użu ta' addittivi tal-ikel u tal-aromatizzanti fl-Unjoni Ewropea: EUR 150 000 (il-punt III.2.6);
               
            
                  —
               
               
                  valutazzjoni esterna minn qabel tal-programmi ppreżentati mil-laboratorji ta' referenza tal-UE: EUR 75 000 (il-punt III.2.7);
               
            
                  —
               
               
                  studju biex tinġabar id-dejta eżistenti u dejta ġdida biex jiġi vvalutat l-impatt fuq is-suq intern kif ukoll fuq l-għalf, fuq il-bhejjem u fuq l-operaturi meta jiġi implimentat ir-Regolament tal-Kummissjoni (UE) Nru 619/2011: EUR 100 000 (il-punt III.2.8).
               
            III.2.   L-AKKWIST
      
      L-ammont baġitarju globali riżervat għall-kuntratti tal-akkwisti fl-2013 jammonta għal EUR 694 000.
      III.2.1.   VERIFIKA TAL-VALIDITÀ TAL-METODU TA' DETEZZJONI CEN, EN 1785:2003 GĦALL-IKEL ITTRATTAT B'JONIZZANT:
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004.
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Arranġament amministrattiv wieħed
      IS-SUĠĠETT TAL-KUNTRATTI PREVISTI (FEJN POSSIBBLI)
      Testijiet tal-affidabbiltà tal-metodi disponibbli għad-detezzjoni tas-sinjali ta' radjazzjoni, imwettqin miċ-Ċentru Konġunt tar-Riċerka.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      L-ewwel sitt xhur tal-2013
      AMMONT INDIKATTIV TAS-SEJĦA GĦALL-OFFERTI
      EUR 60 000
      III.2.2.   STUDJU EKONOMIKU DWAR IR-REŻISTENZA KONTRA L-MIKROBI, LI GĦANDU JIĠI ŻVILUPPAT MILL-OECD
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed
      IS-SUĠĠETT TAL-KUNTRATTI PREVISTI (FEJN POSSIBBLI)
      L-inizjattiva politika kurrenti tal-Kummissjoni dwar ir-reżistenza kontra l-mikrobi għandha tiġi appoġġjata b'analiżi ekonomika li turi l-impatt tar-reżistenza kontra l-mikrobi.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      L-aħħar sitt xhur tal-2013
      AMMONT INDIKATTIV TAS-SEJĦA GĦALL-OFFERTI
      EUR 50 000
      III.2.3.   KONTRIBUZZJONI ORIZZONTALI LEJN IL-KOMUNIKAZZJONI MARBUTA MAL-KONTROLL FUQ L-IKEL U L-GĦALF, B'MOD PARTIKOLARI GĦALL-AĠĠORNAMENT TAL-PARTIJIET RILEVANTI TAL-WEBSAJTS, U GĦAT-TFASSIL U L-ĦOLQIEN TA' MATERJAL AWDJOVIŻIV U STAMPAT
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Madwar 10 kuntratti ta' servizz li jużaw bosta kuntratti qafas
      IS-SUĠĠETT TAL-KUNTRATTI PREVISTI (FEJN POSSIBBLI)
      Kontribuzzjoni orizzontali lejn il-komunikazzjoni marbuta mal-kontroll fuq l-ikel u l-għalf, b'mod partikolari għall-aġġornament tal-partijiet rilevanti tal-websajts, u għat-tfassil u l-ħolqien ta' materjal awdjoviżiv u stampat.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Matul l-2013.
      AMMONT INDIKATTIV TAS-SEJĦA GĦALL-OFFERTI
      EUR 203 582
      III.2.4.   KOMUNIKAZZJONI DWAR L-ISPEZZJONIJIET TAL-UFFIĊĊJU ALIMENTARI U VETERINARJU (FVO):
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004.
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Madwar ħames kuntratti speċifiċi li jużaw bosta kuntratti qafas
      SUĠĠETT TAL-KUNTRATTI PREVISTI
      Il-produzzjoni ta' materjal ippubblikat u promozzjonali marbut mal-attivitajiet ta' spezzjoni.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Tul l-2013
      AMMONT INDIKATTIV TAS-SEJĦA GĦALL-OFFERTI
      EUR 150 000
      III.2.5.   VALUTAZZJONI TAL-IMPATTI DWAR IL-ĦTIEĠA LI JSIRU DISPOŻIZZJONIJIET TAL-UE DWAR SKEMI VOLONTARJI TA' TIKKETTAR LI JURI PRODOTTI LI MA JKOLLHOMX OĠM
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed jew għadd ta' kuntratti, skont ir-riżultat tal-istudju kurrenti li bdiet il-Kummissjoni.
      IS-SUĠĠETT TAL-KUNTRATTI PREVISTI (FEJN POSSIBBLI)
      Il-ġbir ta' dejta u l-valutazzjoni tal-għażliet għall-appoġġ tal-valutazzjoni tal-impatt tal-approċċi tal-UE għall-armonizzazzjoni fil-livell tal-UE ta' regoli dwar skemi ta' tikkettar volontarju fuq prodotti li ma fihomx OĠM.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      L-aħħar sitt xhur tal-2013
      AMMONT INDIKATTIV TAS-SEJĦA GĦALL-OFFERTI
      EUR 100 000
      III.2.6.   ŻVILUPP TA' METODOLOĠIJA KOMUNI GĦALL-ĠBIR MILL-ISTATI MEMBRI TA' INFORMAZZJONI DWAR IL-KONSUM U L-UŻU TAL-ADDITTIVI U L-AROMATIZZANTI TAL-IKEL FL-UNJONI EWROPEA
      IL-BAŻI LEGALI
      L-Artikolu 29 tar-Regolament (KE) Nru 1333/2008 u l-Artikolu 23 tar-Regolament (KE) Nru 1334/2008.
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed jew aktar
      IS-SUĠĠETT TAL-KUNTRATTI PREVISTI (FEJN POSSIBBLI)
      
                  —
               
               
                  Il-ġbir ta' informazzjoni dwar is-sistemi kurrenti ta' monitoraġġ tal-addittivi u l-aromatizzanti tal-ikel
               
            
                  —
               
               
                  L-identifikazzjoni tal-ħtiġijiet speċifiċi tal-Awtorità Ewropea għas-Sikurezza fl-Ikel
               
            
                  —
               
               
                  Linji gwida ta' rakkomandazzjoni ta' approċċ mal-UE kollha lejn il-monitoraġġ tal-addittivi u l-aromatizzanti tal-ikel
               
            L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      L-aħħar sitt xhur tal-2013
      AMMONT INDIKATTIV TAS-SEJĦA GĦALL-OFFERTI
      EUR 150 000
      III.2.7.   VALUTAZZJONI ESTERNA MINN QABEL TAL-PROGRAMMI GĦALL-2014 IPPREŻENTATI MIL-LABORATORJI TA' REFERENZA TAL-UE
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas 15-il kuntratt ma' esperti esterni li se jintgħażlu permezz ta' sejħa għall-espressjoni ta' interess (Appel à Manifestation d'Intérêt — A.M.I.).
      IS-SUĠĠETT TAL-KUNTRATTI PREVISTI (FEJN POSSIBBLI)
      Il-laboratorji ta' referenza tal-UE għandhom jippreżentaw il-programm ta' ħidma għall-2014 sal-aħħar ta' Settembru 2013. Hija l-Kummissjoni li se tivvaluta lil dawn il-programmi. Jistgħu jitressqu programmi għal 44 suġġett. L-għan hu t-tiftix ta' prevalutazzjoni minn esperti esterni ta' wħud mill-programmi.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA
      Ħarifa 2013
      AMMONT INDIKATTIV TAL-AZZJONI
      EUR 75 000
      III.2.8.   STUDJU BIEX TINĠABAR ID-DEJTA EŻISTENTI U DEJTA ĠDIDA BIEX JIĠI VVALUTAT L-IMPATT FUQ IS-SUQ INTERN KIF UKOLL FUQ L-GĦALF, FUQ IL-BHEJJEM U FUQ L-OPERATURI META JIĠI IMPLIMENTAT IR-REGOLAMENT TAL-KUMMISSJONI (UE) Nru 619/2011.
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas kuntratt wieħed ta' servizz speċifiku.
      IS-SUĠĠETT TAL-KUNTRATT PREVIST (FEJN POSSIBBLI)
      Il-ġbir u l-analiżi ta' dejta mingħand il-partijiet interessati kollha kkonċernati dwar l-impatt probabbli tat-twessigħ jew in-nuqqas ta' twessigħ tal-kamp ta' applikazzjoni tar-Regolament tal-Kummissjoni (UE) Nru 619/2011 biex jinkludi l-ikel, bi tħejjija għal valutazzjoni tal-impatti.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA
      Ħarifa 2013
      AMMONT INDIKATTIV TAL-AZZJONI
      EUR 100 000